Emakumezkoen Galiziako Traineru Liga

Emakumezkoen Galiziako Traineru Liga emakumezkoen traineru galiziar bat baino gehiago izan den urteetan eratu den liga izan da, traineru hauei estropadak emateko.

Historia eta egitura 
2009 eta 2010an jokatu zen bakoitzean hiru traineruk parte hartu zutelarik. 2014an berriz abiatu zen liga eta urtez urte traineru eta estropada kopuruak gora egin du.

Denboraldiaren amaieran aurreneko bi traineruek, ETE Ligako aurreneko biek eta Euskotren Ligako azkenak play-offa jokatzen dute.

Palmaresa

Datuak

Postuak

Patroiak

Parte hartzeak

Ligak

Ekitaldiak

2009ko liga 
Hiru talde eta hiru estropada izan ziren.

 Rias Baixas-ek bi estropadatan bakarrik hartu zuen parte eta biak irabazi zituen.

2010eko liga 
Hiru talde eta lau estropada izan ziren.

2014ko liga 
Hiru taldek hartu zuten parte eta lehen aldiz kluben ordezkariak izan ziren. Lau estropada jokatu ziren; Cangasekoa, O'Grovekoa, Teresa Herrera (A Coruñan) eta Ferrolgoa. Guztiak SD Samertolameuk irabazi zituenez bera izan zen ligako txapelduna.

2015eko liga 
Oraingoan ere hiru taldek osatuko dute liga eta zortzi estropada jokatuko dituzte. CR Cabo da Cruz taldeak irabazi ditu estropada guztiak, Virxe do Carmekoan ez zuen parte hartu.

2016ko liga 
Oraingoan ere hiru taldek osatu zuten liga eta sei estropada jokatuko zituzten. Dena dela Chapela eta Perilloko estropadak ez ziren puntuagarriak izan Cabo Cruz Euskotren Ligan aritu baitzen egun horietan.

2017ko liga 
Inoizko traineru kopuru handiena izan da, bost hain zuzen ere. Sei estropada jokatu dituzte eta Mecos-ek nagusitasun handiz irabazi ditu guztiak.

 Cabo da Cruz O Groveko banderan ez zen aritu Euskotren Ligarako sailkapen estropadara aurkeztu baitzen.

2018ko liga 
Bost taldek hartu zuten parte, hauetatik bi berriak. Guztira 10 jardunaldi baina 9 Bandera izatekoa zen, baina Teresa Herrera Banderan izandako istiluengatik Ligaz kanpo jokatu zen eta beraz zortzi estropada puntuagarri izan ditu.

2019ko liga 
Sei taldek hartu dute parte eta zortzi estropada jokatu dituzte.

2020ko liga 
Sei taldek hartu zuten parte eta zazpi estropada jokatu ziren.

 Samertolameuk bi estropadatan ez zuen parte hartu arraunlari batek COVID-19 gaixotasunean positibo eman izanagatik. 3 puntu eman zitzaien estropada bakoitzeko, hori baitzen aurreko estropadetan lorturiko puntuen batazbestekoa.

2021eko liga 
Zortzi taldek hartu zuten parte eta hamar estropada jokatuko ziren, azkena Teresa Herrera Bandera. COVID-19 positiboen erruz hainbat traineruk ez zituzten estropada guztiak jokatu ahal izan, eta batazbesteko puntuak gehitu zitzaizkien. Cabo da Cruz izan zen laugarren aldiz txapeldun, bigarrena jarraian.

2022ko liga 
Bederatzi taldek hartu zuten parte eta hamabi estropada jokatu ziren, azkena Teresa Herrera Bandera. Ekitaldi berezia izan zen, aurreneko biak Euskotren Ligarako sailkatuko baitziren eta hirugarrenak igoera play-offak jokatuko baitzituen. Azkenean bigarren eta hirugarren taldeek uko egin ziotenez Cabo da Cruz txapelduna eta Tirán (laugarrena) zuzenean sailkatu ziren.

Kanpo estekak 
  LGT Ligako webgune ofiziala

Galiziako traineru-estropadak